Author: mf_sr
Last saved by: agenda0

Predkladacia správa

MF SR iniciatívne prehodnotilo uznesenia vlády SR z vecného, časového hľadiska a ich aktuálnosti, ktoré má v evidencii ako gestor, spolugestor a spoluzodpovedný pri plnení úloh. 

Vo svojej evidencii sleduje viac ako 800 úloh vydaných od 1.1.1995, z ktorých mnohé sa stali pri plnení úloh Programového vyhlásenia vlády SR naďalej neaktuálne, boli prijaté duplicitne resp.  ich realizácia je zakotvená v právnom poriadku Slovenskej republiky.

Návrh na zrušenie a zmenu úloh obsahuje číslo, presný text úlohy z uznesenia, gestora jednotlivých uznesení na úrovni vlády, termín splnenia a dôvod na zrušenie alebo zmenu. 

Materiál nemá finančný, ekonomický, enviromentálny vplyv a vplyv na zamestnanosť.

Bol predložený na pripomienkové konanie, v rámci ktorého sa k nemu vyjadrili nielen povinne pripomienkujúce subjekty, ale i ostatní, ktorých sa vecná problematika týka. Reakcie pripomienkujúcich subjektov sú spracované v časti „Vyhodnotenie pripomienkového konania“.

Materiál sa predkladá bez rozporov.

Pôvodné znenie materiálu je doplnené o návrh na zrušenie úloh B.5 a B.13 uznesenia vlády SR č. 852 z 25. októbra 2000. „Návrh na zrušenie úloh vyplývajúcich z bodov B.5 a B.13 z uznesenia vlády SR č. 852 z 25. októbra 2000“  predložilo MF SR do podateľne Úradu vlády SR dňa 18.1.2002, č. 6450/2001-KM. K predmetnému materiálu prebehlo riadne medzirezortné pripomienkové konanie a pretože k nemu neboli uplatnené žiadne pripomienky a  doposiaľ nebol predmetom rokovania vlády, MF SR zapracovalo jeho obsah do tohto materiálu.